XVI Europos futbolo čempionatas

XVI Europos futbolo čempionatas (trumpiau Euro 2020) – šešioliktas Europos čempionatas, vykęs 2021 m. birželio 11 – liepos 11 dienomis. Tai pirmas kartas Europos futbolo čempionatų istorijoje, kuomet varžybos vyko 11 skirtingų stadionų 11 šalių. Pusfinalio ir finalo rungtynės vyko Londono Wembley stadione. Čempionais tapo Italijos futbolininkai, po baudinių serijos palaužę anglus.

UEFA vadovai teigė, kad sprendimas varžybas rengti 12 šalių buvo priimtas norint paminėti europinio futbolo 60-metį. Šalys rengėjos nebuvo automatiškai priskirtos prie čempionato dalyvių – jos turėjo įveikti atranką. Vėliau miestų šalių skaičius sumažintas iki 11.

Čempionatas turėjo vykti 2020 m., bet dėl koronaviruso pandemijos UEFA 2020 m. kovo 17 d. sprendimu nukeltas į 2021 metus.

Atranka 

Atrankoje varžėsi 55 rinktinės.

Stadionai 

12 čempionato stadionų buvo pranešti 2014 m. rugsėjo 19 d.:
 Finalas ir pusfinaliai: Londonas
 1/4 finalo ir grupės varžybos: Miunchenas, Baku, Sankt Peterburgas, Roma
 1/8 ir grupės varžybos: Kopenhaga, Bukareštas, Amsterdamas, Sevilija, Budapeštas, Glazgas

Sudėtys 
Priešingai, nei įprasta, šiam čempionatui leista registruoti ne po 23, o po 26 žaidėjus (tarp jų – 3 vartininkai), kad į komandą įsisukus COVID-19, būtų daugiau galimybių surinkti komandą.

 XVI Europos futbolo čempionato sudėtys

Taisyklių pakeitimai 
2021 m. kovo 31 d. UEFA vykdomasis komitetas patvirtino naują žaidėjų keitimų tvarką – šiame čempionate buvo galima atlikti 5 žaidėjų keitimus, o pratęsime pakeisti dar vieną žaidėją. Tačiau žaidėjus buvo galima pakeisti tik 3 kartus per pagrindinį rungtynių laiką, tad norint pilnai išnaudoti taisyklę, vienu metu buvo galima keisti kelis žaidėjus.

2021 m. balandį UEFA leido čempionatui registruoti 26 žaidėju, iš kurių rungtynėm registruoti galima 23.

Kaip ir XX pasaulio futbolo čempionate, šiame turnyre buvo leidžiamos atsigaivinimo pertraukėlės.

Taisyklės dėl COVID-19 atvejų 
2021 m. gegužės 4 d. UEFA patvirtino COVID-19 atvejų taisykles:
 Jei komanda dėl COVID-19 atvejų būtų karantine ar saviizoliacijoje, numatytos rungtynės vyktų įprastu laiku, jei komandoje būtų bent 13 sveikų žaidėjų (įskaitant vieną vartininką).
 Jei komanda nesurinktų tinkamo žaidėjų skaičiaus rungtynėms, UEFA galėtų priimti sprendimą dėl rungtynių nukėlimo ne daugiau nei 48 valandoms. Taip pat būtų galimybė perkelti rungtynes į kitą stadioną.
 Jei tokios rungtynės negalėtų įvykti ir jas perkėlus, komandai, nesurinkusiai tinkamo sveikų žaidėjų skaičiaus, būtų įskaitytas techninis praslaimėjimas 3–0.
 Jei dėl COVID-19 atvejų rungtynėms negalėtų teisėjauti vienas iš teisėjų komandos narių, UEFA turi teisę jį pakeisti kitu teisėju iš FIFA teisėjų sąrašo.

Atidarymas 
Turnyro atidarymo ceremonija vyko Romos olimpiniame stadione 2021 m. birželio 11 d. Ceremonijos metu Italijos operos tenoras Andrea Bocelli atliko ariją „Nessun dorma“. Taip pat oficialią čempionato dainą „We Are the People“ atliko Martin Garrix, Bono ir The Edge. Šis pasirodymas dėl COVID-19 ribojimų stadione buvo parodytas virutaliai.

Čempionato grupės

A grupė

B grupė

C grupė

D grupė

E grupė

F grupė

Atkrintamosios varžybos

Aštuntfinaliai

Ketvirtfinaliai

Pusfinaliai

Finalas

Čempionato apdovanojimai 
Geriausias turnyro žaidėjas

, Džianluidžis Donaruma

Geriausiu turnyro žaidėju išrinktas Italijos rinktinė vartininkas Džianluidžis Donaruma. Jis tapo pirmuoju vartininku, tapusiu geriausiu Europos čempionato žaidėju.

Geriausias jaunasis turnyro žaidėjas

, Pedri (18 metų)

Geriausiu jaunuoju turnyro žaidėju išrinktas ispanas Pedri.

Rezultatyviausias žaidėjas

Rezultatyviausio turnyro žaidėjo apdovanojimas buvo skirtas Krištianui Ronaldui, įmušusiam 5 įvarčius ir atlikusiam rezultatyvų perdavimą.

Turnyro geriausia komanda

UEFA išrinko geriausius kiekvienos pozicijos žaidėjus ir sudarė geriausią turnyro komandą.

Įvarčiais pasižymėjo 
5 įvarčiai
 Patrikas Šikas
 Krištianas Ronaldas

4 įvarčiai
 Romelu Lukaku
 Haris Keinas
 Karimas Benzema
 Emilis Forsbergas

3 įvarčiai
 Kasperas Dolbergas
 Rahimas Sterlingas
 Džordžinijus Vijnaldumas
 Robertas Levandovskis
 Alvaras Morata
 Haris Seferovičius
 Džerdanas Šačiris

2 įvarčiai
 Torganas Hazaras
 Ivanas Perišičius
 Mikelis Damsgoras
 Joakimas Melė
 Jusufas Poulsenas
 Kajus Havercas
 Federikas Kjeza
 Čiro Imobilė
 Lorencas Insinja
 Manuelis Lokatelis
 Mateo Pesina
 Memfis Depajus
 Denzelis Damfrisas
 Pablas Sarabija
 Feranas Toresas
 Romanas Jaremčiukas
 Andrijus Jarmolenka

1 įvartis
 Markas Arnautovičius
 Kristofas Baumgartneris
 Michaelis Gregoričius
 Saša Kalajdižčius
 Štefanas Laineris
 Kevinas De Briojnė
 Tomas Mionijė
 Luka Modričius
 Mislavas Oršičius
 Marijus Pašaličius
 Nikola Vlasičius
 Tomašas Holešas
 Martinas Breitvaitas
 Andreasas Kristinsenas
 Tomas Deleinis
 Džordanas Hendersonas
 Haris Magvairas
 Lukas Šo
 Joelis Pohjanpalas
 Antuanas Grizmanas
 Polis Pogba
 Leonas Gorecka
 Robinas Gozensas
 Atila Fiola
 Andrašas Šeferis
 Adamas Salajus
 Nikolo Barela
 Leonardas Bonučis
 Vutas Veghorstas
 Ezgjanas Alioskis
 Goranas Pandevas
 Karolis Linetis
 Rafaelis Gereiras
 Diogas Žota
 Artiomas Dziuba
 Aleksejus Mirančiukas
 Kalumas Makgregoras
 Milanas Škriniaras
 Sesaras Aspilikueta
 Aimerikas Laportas
 Mikelis Ojarsabalis
 Viktoras Klaisonas
 Brelis Embolo
 Marijus Gavranovičius
 Irfanas Kahvedži
 Artiomas Dovbykas
 Oleksandras Zinčenka
 Kifiras Muras
 Aronas Remzis
 Konoras Robertsas

Į savo vartus
 Simonas Kjeras (Anglijos naudai)
 Lukašas Hradeckis (Belgijos naudai)
 Matsas Humelsas (Prancūzijos naudai)
 Vojcechas Ščensnas (Slovakijos naudai)
 Rubenas Diašas (Vokietijos naudai)
 Rafaelis Gereiras (Vokietijos naudai)
 Martinas Dubravka (Ispanijos naudai)
 Jurajus Kucka (Ispanijos naudai)
 Pedri (Kroatijos naudai)
 Denisas Zakarija (Ispanijos naudai)
 Merihas Demiralis (Italijos naudai)

Transliacijos Lietuvoje 
UEFA Euro 2020 kovas Lietuvoje rodė LNK grupės TV kanalai: LNK ir BTV. Visos 51 rungtynės buvo transliuojamos ir portale LNK.lt. Dėl UEFA Euro 2020 transliavimo teisių LNK sutarė dar 2017 metų rugsėjo mėnesį.

Šaltiniai